Pressemelding

**Bertel O. Steen utvider sin ladeinfrastruktur for elbiler**

*Styrket satsning på smartløsninger for elbillading etter avtale med DEFA AS*

*Slependen 17. september 2020.* Etter en grundig prosess har Bertel O. Steen valgt DEFA AS som leverandør av smartløsninger for lading av ladbare biler til sitt forhandlernettverk og hovedkontor i Norge. Avtalen gjelder komplette ladeløsninger for ansatte og besøkende, inkludert ladestasjoner, fulldynamisk lastbalansering, administrasjon og betaling.

Avtalen sikrer Bertel O. Steens forhandlere og verksteder god og lett tilgjengelig ladekapasitet i årene som kommer. På hovedkontoret på Lørenskog er det allerede installert over 100 ladepunkter til ansatte og besøkende. Avtalen innebærer også at Bertel O. Steen kan gjøre sine anlegg tilgjengelig for offentlig lading også utenfor åpningstid, samt knytte dette til sine øvrige mobilitetstjenester.

* Behovet for ladeinfrastruktur er allerede stort og vil bare fortsette å øke i årene som kommer. Derfor var det viktig for oss å velge en erfaren og fremtidsrettet aktør som leverer smarte løsninger som enkelt kan tilpasses våre forhandleres behov, både nå og i fremtiden. Vi har allerede et godt samarbeid med DEFA innenfor andre produktområder. Med denne avtalen er vi godt rustet for å tilby førsteklasses lademuligheter for ansatte og kunder, sier Harald Frigstad, konsernsjef i Bertel O. Steen.

Ladestasjonene som DEFA skal levere har teknologi som har vunnet omfattende tester utført av den tyske bilinteresseforeningen ADAC og av deres søsterorganisasjon ÖAMTC i Østerrike.

* Bertel O Steen ruller nå ut en lang rekke spennende elbilmodeller fra ledende merker som Mercedes-Benz, Kia, Peugeot, DS, Citroën og Opel, og vi er selvfølgelig svært stolte over de har valgt oss som leverandør. Våre løsninger gir alle maksimalt med strøm til lading, og CloudCharge gjør lading og dokumentasjon enkelt for både privatpersoner og de som kjører firmabil, sier Bård Klungseth, CEO i DEFA. Vi ser frem til et godt samarbeid og mange fornøyde brukere.

 ------------------------------------------

**Om Bertel O. Steen**

Bertel O. Steen importerer bilmerkene Mercedes-Benz, Kia, Peugeot, Citroën, DS, Opel, smart®, Setra og Fuso til Norge. Hovedtyngden av salget skjer gjennom vår egeneide forhandlerkjede. Konsernet er også en stor aktør innen bilfinans, verksteddrift og eiendomsvirksomhet.

Bertel O. Steen ønsker å ta en ledende rolle i den store transformasjonen som bilbransjen er inne i, og å bidra til utviklingen av morgendagens mobilitetsløsninger. Selskapet har ca. 2 600 medarbeidere. Hovedkontoret ligger i Lørenskog kommune.

**Kontakt:**

Anders Rikter, Konserndirektør Kommunikasjon og samfunnsansvar, Bertel O. Steen
Mobil: +47 920 84 996 Epost: anders.rikter@bos.no

Om DEFA:

Vårt mål er å gjøre menneskers hverdag enklere, mer effektiv og mer miljøvennlig. Vi tilbyr produkter og tjenester som forbedrer måten folk lader, forvarmer og sikrer sine kjøretøy, lyser opp sine bygninger og veier, styrer sine eiendeler. Vi fortsetter å utvikle verdensledende produkter og digitale tjenester ved å fokusere på kontinuerlig forbedring og innovasjon.

DEFA er et norsk selskap, stiftet i 1946. Vi har nå mer enn 400 ansatte på 3 kontinenter. Våre produkter og tjenester distribueres over 40 land spredt over hele verden.

Kontakt:

Bård Klungseth, CEO - DEFA Group

Epost: bard.klungseth@defa.com

Mobil: +47 930 37 858 [www.defa.com](http://www.defa.com)